Wondermiddels vir jou hande en voete | rooi rose Wondermiddels vir jou hande en voete | rooi rose
Wondermiddels vir jou hande en voete
As jy sukkel met 'n droë vel wat na bevogtiging smag, moet jy verder lees, want ons het oulike wenke wat jou hande en voete sommer gou sal versag.
In die koue wintermaande is ons vel aan temperatuurwisseling blootgestel. Een oomblik sit ons om verwarmers, kaggels of met warmwatersakke en kort daarna is ons buite waar die wind en weer dreig om ons onderstebo te slaan. Hoe beskerm en bevogtig jy jou hande wanneer skurfheid jou aaklig en ongemaklik laat voel?
Gebruik 'n helende behandelingsproduk soos Crabtree& Evelyn La Source Hand Therapy om jou hande en naels te voed.
Wanneer jou hande uitdroog of windbarsies ontwikkel, wees versigtig om nie te veel af te skilfer nie. Gebruik slegs een keer per week 'n afskilferingsproduk om droë hande te voed, soos Hand Recovery. Dit bevat makadamianeut-olie vir voeding.
'n Handmasker is net die oplossing vir hande wat nodig het om gepamperlang te word. Gebruik La Source Hand Therapy. Dié room bevogtig jou vel sommer dadelik.
Winteroplossing vir jou naels: Vyl jou naels tot 'n netjiese lengte van ongeveer 2mm. Dit sal verseker dat gesonde, sterk naels tot die regte lengte teruggroei. La Source Nail&CuticleTherapy versterk die nael en versag velletjies.
Moenie van jou voete vergeet nie!
Die feit dat jou voete in die winter deur sokkies en stewels bedek word, beteken nie hulle moet afgeskeep word nie. Inteendeel, sag en bevogtigende voete sal soveel mooier lyk wanneer die somer aanbreek.
Hou jou toonnaels kort en reguit gevyl, dit sal voorkom dat naels ingroei, breek of inskeur. Smeer soggens La Source Nail&CuticleTherapy rondom die naels.
Naellak sal langer hou aangesien jou voete aan minder sonlig blootgestel word. 'n Winter-pedikuur sal wondere verrig en lank hou.
Hou die afskilferingsmiddel byderhand. 'n 2-minuut voetskrop een maal per week werk perfek as 'n "selfdoen-pedikuur." Gebruik La Source Warming FootSmoother dwarsdeur die winter.